แฟนของผมตรวจแล้วได้ขีดเดียววันนี้ครับ แต่ว่าพอผมค้นหาข้อมูลในอินเตอร์เน็ตแล้วก็ยังพบเคสที่บอกว่าบางคนตรวจได้ผลลวงอยู่ ผมเลยไม่สบายใจว่าแฟนผมจะไม่ท้องจริง ๆ หรือเปล่าปล. ประจำเดือนของแฟนไม่มา 1 เดือนแล้วครับ
สวัสดีค่ะชุดตรวจการตั้งครรภ์ทางปัสสาวะนั้น ใช้หลักการตรวจจับหาฮอร์โมนที่สร้างจากรกที่ออกมาในเลือดหรือปัสสาวะโดยฮอร์โมนนี้จะถูกสร้างมาในระดับที่สูงพอที่จะตรวจได้ในทางเดินปัสสาวะที่ประมาณ 10-14 วันหลังการปฏิสนธิ หากรอถึงประจำเดือนไม่มาแล้วก็น่าจะ 2 สัปดาห์ขึ้นไปหลังการปฏิสนธิ น่าจะตรวจการตั้งครรภ์ให้ผลบวกได้ดังนั้นถ้าตรวจในช่วงเวลาดังกล่าวแล้วให้ผลลบ ก็น่าจะเป็นผลลบจริง แต่หากไม่แน่ใจ หรือไม่แน่ใจว่าได้ตรวจอย่างถูกต้องหรือไม่ สามารถไปพบแพทย์เพื่อตรวจยืนยันผลอีกครั้งได้ ผลลบลวงเกิดได้แต่ค่อนข้างน้อย ส่วนใหญ่มักจะเป็นปัญหาทางเทคนิคที่แก้ไขได้ด้วยการไปตรวจยืนยันที่รพ.ค่ะ